U-I-230/99
Natisni
Opravilna št.:
U-I-230/99
Datum odločitve:
8. 3. 2001
Objavljeno:
OdlUS X, 40
ECLI:
ECLI:SI:USRS:2001:U.I.230.99
Akt:
Pravilnik o napredovanju zaposlenih v vrtcih ter osnovnem in srednjem šolstvu v plačilne razrede (Uradni list RS, št. 41/94, 49/95, 66/96 in 54/99), 2. odst. 25. čl., 2. stavek 30. čl.
Izrek:
Pobuda za začetek postopka za oceno ustavnosti in zakonitosti drugega odstavka 25. člena Pravilnika o napredovanju zaposlenih v vrtcih ter osnovnem in srednjem šolstvu v plačilne razrede (Uradni list RS, št. 41/94, 49/95, 66/96 in 54/99) se zavrne.

Pobuda za začetek postopka za oceno ustavnosti in zakonitosti drugega stavka 30. člena istega pravilnika se zavrže.
Evidenčni stavek:
Ker je o skladnosti izpodbijane določbe z Ustavo in zakonom Ustavno sodišče medtem že odločilo in pobuda ne vsebuje ničesar, kar bi ob odločanju ne bilo že upoštevano, je postala pobuda očitno neutemeljena. Za izpodbijanje določbe, ki jo je Ustavno sodišče medtem odpravilo, pa pobudnica nima več pravnega interesa.
Geslo:
Ustavno sodišče, ponovno odločanje o isti zadevi (obnova postopka pred Ustavnim sodiščem).
Izkazani pravni interes pobudnika kot procesni pogoj za začetek postopka pred Ustavnim sodiščem na podlagi pobude.
Pravna podlaga:
Zakon o Ustavnem sodišču (ZUstS), 25., 2. odst. 26. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
podzakonski akt
Vlagatelj:
Anka Strmčnik, Maribor
Datum vloge:
21. 10. 1999
Vrsta odločitve:
sklep
Vrsta rešitve:
zavrnitev
Dokument:
US20662
Dokument v PDF obliki:
U-I-230-99.pdf
117 KB
Prenesite datoteko
U-I-230/99-5
8. 3. 2001
S K L E P
Ustavno sodišče je v postopku za preizkus pobude Anke Strmčnik iz Maribora, ki jo zastopa Alojzija Moge Čas, odvetnica v Mariboru, na seji dne 8. marca 2001
s k l e n i l o :
1. Pobuda za začetek postopka za oceno ustavnosti in zakonitosti drugega odstavka 25. člena Pravilnika o napredovanju zaposlenih v vrtcih ter osnovnem in srednjem šolstvu v plačilne razrede (Uradni list RS, št. 41/94, 49/95, 66/96 in 54/99) se zavrne.
2. Pobuda za začetek postopka za oceno ustavnosti in zakonitosti drugega stavka 30. člena istega pravilnika se zavrže.
O b r a z l o ž i t e v
1. Pobudnica izpodbija določbo drugega odstavka 25. člena v izreku navedenega pravilnika, po kateri se pri prvi razporeditvi delavcev ne upošteva določba 4. člena istega pravilnika, ta pa določa, za koliko plačilnih razredov lahko zaposleni napredujejo v posamezni z Zakonom o razmerjih plač v javnih zavodih, državnih organih in v organih lokalnih skupnosti (Uradni list RS, št. 18/94 in nasl. - ZRPJZ) določeni tarifni skupini.
2. Izpodbija tudi določbo, da na način iz 30. člena izpodbijanega pravilnika ne more izjemno napredovati več kot 15% zaposlenih.
3. O skladnosti prve določbe z zakonom in Ustavo je Ustavno sodišče odločilo z odločbo št. U-I-91/97 z dne 1. 2. 2001, ki je priložena. Presodilo je, da neskladnosti ni. Na ta del odločitve v omenjeni zadevi se nanaša poglavje B. - IV. obrazložitve.
Sedanja pobuda ne vsebuje razlogov za izpodbijanje, ki jih Ustavno sodišče ne bi že upoštevalo pri svoji presoji.
Pobuda je tako neutemeljena, zato jo je Ustavno sodišče zavrnilo.
4. Z isto odločbo je Ustavno sodišče drugo izpodbijano odločbo odpravilo. Pobudnica zato nima več pravnega interesa za njeno izpodbijanje. Ta del pobude je bilo zato trebaprav tako zavreči. 5. Ustavno sodišče je sprejelo ta sklep na podlagi 25. člena in drugega odstavka 26. člena Zakona o Ustavnem sodišču (Uradni list RS, št. 15/94 - ZUstS) v sestavi: predsednik Franc Testen ter sodnice in sodniki dr. Janez Čebulj, dr. Zvonko Fišer, Lojze Janko, Milojka Modrijan, dr. Ciril Ribičič, dr. Lojze Ude in dr. Dragica Wedam-Lukić. Sklep je sprejelo soglasno.
P r e d s e d n i k
Franc Testen